Ρόμπερτ Κραφτ (αστρονόμος)

Ο Ρόμπερτ Πωλ («Μπομπ») Κραφτ (Robert Paul "Bob" Kraft, 16 Ιουνίου 1927 – 26 Μαΐου 2015) ήταν Αμερικανός αστρονόμος που διεξήγαγε πρωτοποριακές έρευνες σχετικά με τους κηφείδες μεταβλητούς αστέρες, την αστρική περιστροφή, τους καινοφανείς αστέρες και τη χημική εξέλιξη του Γαλαξία.

Ο Κραφτ γεννήθηκε στο Σιάτλ και σπούδασε στο Πανεπιστήμιο της Ουάσινγκτον (πτυχίο, Master στα μαθηματικά) και στο Μπέρκλεϋ, όπου εργάσθηκε για το διδακτορικό του υπό την επίβλεψη του Τζωρτζ Χέρμπιγκ.

Στη συνέχεια είχε μία μεταδιδακτορική θέση στο Αστεροσκοπείο του όρους Γουίλσον, δίδαξε στο Πανεπιστήμιο της Ιντιάνα, και κατέληξε διευθυντής στο Αστεροσκοπείο Λικ (1981–1991). Διετέλεσε επίσης πρόεδρος της Αμερικανικής Αστρονομικής Εταιρείας (1974–1976) και της Διεθνούς Αστρονομικής Ενώσεως (1997–2000). Απεβίωσε στη Σάντα Κρουζ (Καλιφόρνια) σε ηλικία 87 ετών.

Τιμητικές διακρίσεις
 Βραβείο Αστρονομίας Helen B. Warner (1962)
 Μετάλλιο Bruce (2005)
 Μέλος της Αμερικανικής Εθνικής Ακαδημίας Επιστημών

Ονομάσθηκαν προς τιμή του:
 Ο αστεροειδής 3712 Κραφτ, που ανακαλύφθηκε το 1984.

Παραπομπές

Εξωτερικοί σύνδεσμοι - πηγές

 Αυτοβιογραφικό άρθρο  στην Annual Review of Astronomy and Astrophysics, τόμος 47 (2009)

Αμερικανοί αστρονόμοι
Μέλη της Εθνικής Ακαδημίας Επιστημών των Ηνωμένων Πολιτειών
Αστρονόμοι του 20ού αιώνα